Butik i det nordlige Aarhus blev søndag aften udsat for væbnet røveri.

Annonce

Bevæbnet med pistol indfandt en mand sig kort efter kl. 19 søndag aften i en forretning på Funch Thomsens Gade. Her truede han ekspedienten til at udlevere 14 oddset-kuponer.

Og han stoppede ikke her.

Med pistolen i hånden truede han ekspedienten til at køre kuponerne igennem adskillige gange.

Efter røveriet stak manden af til fods. Han løb i nordlig retning på Funch Thomsens Gade.

Røveren beskrives som:

Mand, somalisk af oprindelse, 180 cm. høj, iført sort kasket, mørk hættetrøje, bevæbnet med sort pistol.

Har man oplysninger om røveriet, kan man ringe til politiet på 114.